ദുരന്ത ഭൂമിയില് നിന്ന് വിനോദ സഞ്ചാര കേന്ദ്രമായി മാറി പ്രിപ്യാറ്റ് ദുരന്ത ഭൂമിയില് നിന്ന് വിനോദ് സഞ്ചാര കേന്ദ്രത്തിലേക്കുള്ള മാറ്റത്തിന്റെ കഥയാണ് ഉക്രൈനിലെ പ്രിപ്യാറ്റ് എന്ന നഗരത്തിന് പറയാനുള്ളത്. ചരിത്രത്തിലെ തന്നെ ഏറ്റവും ഭീകരമായ ദുരന്തം, ചെര്ണോബില് ആണവ ദുരന്തം. അതിന്റെ ബാക്കി പത്രമാണ് പ്രിപ്യാറ്റ് എന്ന നഗരം. മുന്പ് സോവിയറ്റ് യൂണിയന്റെ ഭാഗമായിരുന്ന ഈ നഗരം. ഇന്ന് പ്രിപ്യാറ്റ് ഉക്രൈന്റെ ഭാഗമാണ്. പ്രിപയറ്റില് സ്ഥിതി ചെയ്ത ചെര്ണോബില് ആണവോര്ജ പ്ലാന്റിന്റെ നാലാം നമ്ബര് റിയാക്റ്റര് പൊട്ടിത്തെറിച്ചാണ് അപകടമുണ്ടായത്. മനോഹരമായ ഈ കൊച്ചു നഗരം ഒറ്റ ദിവസം കൊണ്ട് പ്രേത നഗരമായി മാറിയ കഥയാണ് പ്രിപ്യാറ്റിന് പറയാനുള്ളത്. ഇനിയും കുറഞ്ഞത് 20000 വര്ഷമെങ്കിലും വേണ്ടി വരും ഈ പ്രദേശം മനുഷ്യവാസം യോഗ്യമാകാന് എന്നാണ് വിലയിരുത്തല്. എന്നിരുന്നാലതും ഇന്ന് ആ ദുരന്ത ഭൂമി ഒരു ടൂറിസ്റ്റ് സ്പോട്ടാണ്. Read Also : യാത്ര പോകണോ? അതും പോക്കറ്റ് കാലിയാകാതെ എങ്കില് ഇന്ത്യയില് നിന്ന് പോകാന് കഴിയുന്ന 5 രാജ്യങ്ങള് ഇതാ ഇന്ന് ചെര്ണോബിലില് സര്ക്കാര് ഡാര്ക്ക് ടൂറിസം എന്ന പേരില് ടൂറിസം പ്രൊമോഷനുകള് നടത്തുകയാണ്. 30 കിലോമീറ്റര് ദൂരത്തില് പടര്ന്ന് കിടക്കുന്ന ഒരു എസ്കര്ഷന് സൈറ്റാണ് ചെര്ണോബിലില് സഞ്ചാരികള്ക്കായി ഒരുക്കിയിരിക്കുന്നത്. ദുരന്തം നടന്ന ചെര്ണോബിലില് നിന്ന് 30 കിലോമീറ്റര് പരിധിയിലുള്ള ജനങ്ങളെയെല്ലാം ആന് കുടിയൊഴിപ്പിച്ചിരുന്നു. താത്കാലികമായ കുടിയൊഴിപ്പിക്കല് ആണെന്നും രണ്ട് ദിവസത്തിനുള്ളില് തിരിച്ചു വരാമെന്ന് കരുതി വീട് വിട്ടിറങ്ങിയ പ്രിപ്യാറ്റിലെ ജനങ്ങള് ആരും തന്നെ സ്വന്തം വീടുകളിലേക്ക് മടങ്ങി എത്തിയിട്ടില്ല. അന്ന് അവര് ഉപേക്ഷിച്ച നഗരത്തെ പിന്നീട് സഞ്ചാരികള് പ്രേത നഗരമെന്ന് വിളിച്ചു. 2019 ലെ എച്ച്.ബി.ഒ സീരിസായ ചെര്ണോബില് പുറത്തിറങ്ങിയതിന് ശേഷമാണ് ഈ പ്രദേശം കൂടാത്ത പ്രചാരമുള്ള ഒരു വിനോദ സഞ്ചാര കേന്ദ്രമായി മാറിയത്. Story Highlights : Pripyat prepares for tourist influx